text: লাহার (, ) হল একটি ভয়ংকর ধরনের কাদা প্রবাহ বা ধ্বংসাবশেষ প্রবাহ, যেটি পাইরোক্লাস্টিক পদার্থ, পাথুরে ধ্বংসাবশেষ এবং জলের স্লারির (তরল ও কঠিন পদার্থকণার অসমসত্ত্ব মিশ্রণ) সমন্বয়ে গঠিত। উপাদানগুলি একটি আগ্নেয়গিরি থেকে প্রবাহিত হয়, সাধারণত একটি নদী উপত্যকা বরাবর।
  
  লাহার চরম ধ্বংসাত্মক: লাহারের প্রবাহ বেগ প্রতি সেকেন্ডে দশ মিটারের বেশি হতে পারে। এগুলি  গভীর হতে পারে, এবং প্রবাহ পথে যে কোনও কাঠামো ধ্বংস করে দিতে পারে। উল্লেখযোগ্য লাহারগুলির মধ্যে আছে মাউন্ট পিনাটূবো এবং নেভাদো দেল রুইজে আসা লাহার, এর মধ্যে দ্বিতীয়টিতে আর্মেরো শহরে কয়েক হাজার মানুষ নিহত হয়েছিল।
  
  ব্যুৎপত্তি
  লাহার শব্দটি জাভাই ভাষা থেকে এসেছে। ১৯২২ সালে বেরেন্ড জর্জ এস্কার ভূতাত্ত্বিক শব্দ হিসাবে এটি চালু করেছিলেন।
  
  বর্ণনা
  
  লাহার হল আগ্নেয়গিরির কাদা প্রবাহ বা ধ্বংসাবশেষ প্রবাহ। লাহারে ভেজা কংক্রিটের দৃঢ়তা, সান্দ্রতা এবং প্রায় সেইরকম ঘনত্ব রয়েছে: এটি প্রবাহিত অবস্থায় তরল, কিন্তু স্থিত অবস্থায় কঠিন। লাহার বিশাল হতে পারে।  প্রায় ৫৬০০ বছর আগে ওয়াশিংটনের রাইনিয়ার পর্বত থেকে উৎপন্ন ওসেওলা লাহারটি হোয়াইট রিভার উপত্যকায়,  গভীর কাদা প্রাচীর তৈরি করেছিল।  এটি  অঞ্চল জুড়ে ছড়িয়ে পড়েছিল, এর মোট আয়তন ছিল ।
  
  পর্যাপ্ত আকার এবং তীব্রতার একটি লাহার তার পথে আসা যে কোনও কাঠামো কার্যত মুছে দিতে পারে। লাহার তার নিজস্ব প্রবাহ পথ তৈরি করে নেয়, কিন্তু তার প্রবাহ দিক অনুমান করা কঠিন। বিপরীতভাবে, যখন একটি লাহার তার প্রবাহের গতিপথ পাল্টায় তখন দ্রুত শক্তি হারাতে থাকে: এমনকি দুর্বল কুঁড়েঘরও পুরো কাদায় চাপা পড়েও ভেঙে পড়ে না। সময়ের সাথে সাথে লাহারের সান্দ্রতা হ্রাস পায়, এবং বৃষ্টিপাত হলেও লাহারের ঘনত্ব কমে যায়। গতি স্তব্ধ হলে লাহার খুব তাড়াতাড়ি জমে যায়।
  
  বিভিন্ন লাহার আকার এবং গতিতে পৃথক হয়। কয়েক মিটার প্রশস্ত এবং কয়েক সেন্টিমিটার গভীর ছোট লাহার প্রতি সেকেন্ডে কয়েক মিটার বেগে প্রবাহিত হতে পারে। কয়েক শত মিটার প্রশস্ত এবং দশ মিটারের বেশি গভীর বড় লাহার প্রতি সেকেন্ডে দশ মিটারের বেশি বেগে (২২ মাইল বা তার বেশি) প্রবাহিত হতে পারে: এই বেগ মানুষের পক্ষে দ্রুতগমনে অতিক্রম করা কঠিন। খাড়া ঢালে, লাহারের গতি  অতিক্রম করতে পারে। লাহারের  এর বেশি দূরত্বে প্রবাহিত হবার ক্ষমতা আছে, এতটা রাস্তার মধ্যে লাহার বিপর্যয়কর ধ্বংস করতে পারে।
  
  ১৯৮৫ সালে কলম্বিয়ার নেভাদো দেল রুইজ আগ্নেয়গিরির বিষ্ফোরণে সৃষ্ট লাহার আর্মেরো ট্র্যাজেডি ঘটিয়েছিল, যার ফলে আনুমানিক ২৩,০০০ মানুষ মারা গিয়েছিল। আর্মেরো শহরটি  কাদা এবং ধ্বংসাবশেষের মধ্যে চাপা পড়ে গিয়েছিল। একটি লাহার নিউজিল্যান্ডের টাঙ্গিওয়াই বিপর্যয় সৃষ্টি করেছিল, সেখানে ১৯৫৩ সালে একটি ক্রিসমাস-পূর্ব এক্সপ্রেস ট্রেন ওয়াংগাহু নদীতে পড়ে যাওয়ার পরে ১৫১ জন মারা গিয়েছিল। ১৭৮৩ থেকে ১৯৯৭ সালের মধ্যে ১৭% আগ্নেয়গিরি সংক্রান্ত মৃত্যুর জন্য লাহার দায়ী।
  
  আরো দেখুন
   Jökulhlaup
   Mudflow
   Pyroclastic flow
   Pyroclastic surge
   Lava
  
  তথ্যসূত্র
  
  বহিঃসংযোগ 
  
   Schools page about lahars and pyroclastic flows
   USGS web page about lahars
   Mount Rainier, Washington
   USGS fact sheet – "Mount Rainier – Living Safely With a Volcano in Your Back Yard"
  
  বিষয়শ্রেণী:প্রাকৃতিক দুর্যোগ
  বিষয়শ্রেণী:অগ্ন্যুদ্‌গম প্রক্রিয়া
title: লাহার